Page:Underwoods, Stevenson, 1887.djvu/149

 XIII

in the nicht in bed I lay,

The winds were at their weary play,

An' tirlin' wa's an' skirlin' wae

Through Heev'n they battered;—

On-ding o' hail, on-blaff o' spray,

The tempest blattered.

The masoned house it dinled through;

It dung the ship, it cowped the coo';

The rankit aiks it overthrew,

Had braved a' weathers;

The Strang sea-gleds it took an' blew

Awa' like feathers.